Oupa aangekla ná peuter se dood | Maroela Media
Oupa aangekla ná peuter se dood
Chloe Wiegand. (Foto: Facebook)
ŉ Man wat volgens die polisie sy kleindogter van die 11de verdieping van ŉ passasierskip na haar dood laat val het, word van strafbare manslag aangekla.
Maroela Media het in Julie vanjaar berig die 18 maande oue Chloe Wiegand is dood terwyl die passasierskip in San Juan in Puerto Rico vasgemeer was.
Chloe het saam met haar ouers, twee sibbe en grootouers aan albei haar ouers se kante op die Freedom of the Seas-passasierskip gereis toe dit ná ŉ weeklange reis in Puerto Rico vasgemeer het.
Die dogtertjie se oupa, Salvatore Anello, het haar vasgehou terwyl die familie almal naby ŉ eetsaal op die elfde verdieping van die skip bymekaar was.
Anello het Chloe glo in ŉ vensterbank laat sit. Hy het haar na bewering vasgehou toe hy gegly en sy by die venster uitgeval en op ŉ sementblad te lande gekom het.
ŉ Regter het Maandag egter beveel dat Anello in hegtenis geneem word.
ŉ Regsverteenwoordiger vir die familie het aangevoer Chloe het gevra dat haar oupa haar optel sodat sy teen ŉ venster in die kinderspeelarea kon klop. Hy het die skuld vir die voorval op die maatskappy wat die skip bedryf gepak, omdat die venster onverklaarbaar oop gelaat is.
Anello moet weer in November in die hof verskyn. Sy borgtog is op US$80 000 (sowat R1,1 miljoen) vasgestel.
Kalifornië: 330 brande in 24 uur
Kla Hom aan. Hy Moes geweet het Om kind nie in venster te sit nie
@Christa · 2 weke gelede
Hoekom so laat waai met die klippe? Voel jy ten minste nou beter?…..Was dit nie die ander 5 volwassenes teenwoordig se verantwoordelikheid om die oupa tereg te wys op sy fout en die dogtertjie te laat verwyder uit die venster nie? HOE sal ons weet?…..Wat ‘n gruwelike tragedie!!!! Mag God waak oor jou dat jy nooit in sulke omstandighede beland nie, en dat mense nie dan ook klippe gooi nie!
Ek dink sy emosionele straf is klaar swaar genoeg. Ongelukke gebeur
Dit is baie hartseer, en ja kon net n ongeluk gewees het.. ek kan dink dat hierdie oupa deur hel moet gaan, hy moet vir die res van sy lewe dink aan die dood van sy klein dogter en dat dit sy skuld was. RIV Chloe… en sterkte aan die ouers .
Lyn · 2 weke gelede
Wielie en Gesiggie…..julle het blykbaar nie mooi gelees nie…..dienoupa plaas die skuld op die maatskappy omdat die venster oop was….so HY AANVAAR NIE SKULD NIE…..plaas die skuld vierkantig op iemand anders….
Mathilda · 2 weke gelede
Hartseer, maar ek glo dit was net ‘n ongeluk. Die arme oupa gaan vir die res van sy lewe hiermee moet saamleef. So jammer vir hulle!